Dunavecse Város Önkormányzatának Képviselő-testülete

243-16/2023.

JEGYZŐKÖNYV

Készült a képviselő-testület 2023. október 25-én /15,00-15,45/ megtartott üléséről

Az ülés helye: Városháza ülésterme
Jelen vannak: 

Vörös Sándor polgármester, Kochné Vadászi Borbála alpolgármester, Aranyi János Gábor, Kovács Péter, Molnár Gyula, Sándor Zsombor és Tóth József képviselők (7 fő)
Tanácskozási joggal jelen van:

Nagy Erzsébet jegyző, Ginál Róbert gazdálkodási csoportvezető, Dr. Pándi Ottó intézményvezető (dr. Kolozs Gergely Kistérségi Egészségügyi Centrum), Liptai-Kölesdi Ágnes bölcsődevezető (Dr. Kolozs Gergely „Tipegő” Bölcsőde, Aranyi Ágota igazgató (Vikár Béla Könyvtár), Erdős Erika mb. óvodavezető (Százszorszép Óvoda), Horváth-Gallai Eszter igazgató (Vikár Béla Művelődési Ház)
Jegyzőkönyvvezető: Marticsné Molnár Szilvia

Vörös Sándor polgármester úr
Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Kochné Vadászi Borbála alpolgármester és Kovács Péter képviselő hitelesítik. Javaslom, hogy a meghívóban szereplő napirendi pontokat tárgyalja meg a testület, kettő kiegészítéssel 4.d) Javaslat a HÉSZ módosítására az M8-as gyorsforgalmi út meglévő szakasza mellett új ipari terület kijelölése, valamint 4. e) Helyi humán fejlesztések, TOP Plusz 3.1.3-23 pályázat benyújtása
Polgármester úr megkérdezi a képviselő-testület tagjaitól, hogy ki ért egyet a napirendi pontokkal?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

146/2023. (X. 25.) Kt. normatív határozata

Napirend elfogadása











H a t á r o z a t   

1.)  Jelentés a lejárt határidejű határozatok végrehajtásáról, a tett  
      intézkedésekről,  tájékoztató a két ülés közötti jelentősebb eseményekről
            2.)  Foglalkoztatási Osztály tájékoztatója a környék munkaerő kínálatáról,                             

                   a helyi munkanélküliek helyzetének összehasonlítása, a környékbeli
                   helyzettel 

3.) A mezőőri szolgálat munkájának értékelése.
                     4.)   Egyéb ügyek                  
a) Javaslat a szociális célú tűzifa támogatás helyi szabályairól szóló

            rendelet-tervezet elfogadására

                            b) Orvosigazgatói pozíció bevezetése a szakrendelőben


    c) Százszorszép Óvoda téli zárvatartásának módosítása

                            d) Javaslat a HÉSZ módosítására az M8-as gyorsforgalmi út meglévő 

                                szakasza mellett új ipari terület kijelölése, valamint
    e) Helyi humán fejlesztések, TOP Plusz 3.1.3-23 pályázat benyújtása
A napirendi pontok elfogadása után megkezdődött azok tárgyalása.
1./ Napirend:
     Jelentés a lejárt határidejű határozatok végrehajtásáról, a tett intézkedésekről, tájékoztató a két 
     ülés közötti jelentősebb eseményekről

     Előterjesztő: Vörös Sándor polgármester
Vörös Sándor polgármester úr
A lejárt idejű határozatokról a táblázatot mindenki megkapta, a két ülés közötti jelentősebb eseményekről szeretném a testületet tájékoztatni:
-Templombúcsún vettünk részt, amit a katolikus közösség szervezett, két napos rendezvény volt, számtalan vidéki vendéggel.

- Rendőrségi fórumon vettem részt Kunszentmiklóson, ahol tájékoztatást kaptunk az elmúlt időszak bűnügyi cselekményeiről, illetve közbiztonsági helyzetéről. 

- A körforgalom átadása megtörtént, forgalomba is lett helyezve, a Magyar Közút üzemeltetésre át is vette. A körforgalomba még lesz munkavégzés, egy embléma kerül a közepébe. A Magyar Közút úgy nyilatkozott, hogy a körforgó növényesítése miatt nem tudja a karbantartását végezni a körforgónak. Ami azt jelenti, hogy kaszálni tud, kapálni nem áll módjukban. Tehát ennek a körforgónak a kapálása az önkormányzatra marad.

- Teleki nap volt a református közösségnél az iskolában. Azt gondolom, hogy jól sikerült nap volt. 

- Többször említettem már, hogy dr. Bézi László ügyvéd úr többször volt itt egyeztetni az előbb megbeszélt területtel kapcsolatosan. 
- A múzeummal kapcsolatos TOP pályázatunk záró ellenőrzése is lezajlott. 

- TOP Plusz 3.1.3 pályázattal kapcsolatban voltam egyeztetésen Kecskeméten, ahol meghallgattuk, hogy milyen pályázati konstrukcióba lehet ezt véghezvinni. 

- Jegyző asszonnyal és a gazdasági vezetővel Baracson jártunk, látogatásunk célja az volt, hogy megvizsgáljuk, hogy más önkormányzatoknál bizonyos szociális ellátásokat – családsegítés, idősek ápolása-gondozása, gyermekjólét – hogyan valósítják meg. Ezt a feladatot évek óta a kistérségi társulásba végezzük. Azért mentünk el, hogy megvizsgáljuk annak a lehetőségét, hogy tudjuk-e ezt külön végezni, illetve milyen feltételekkel tudnánk. Az is motivált, hogy a családsegítőbe lévő épület, illetve a benne lévő gépészet meghibásodott és nincs akarat a kistérség felől, hogy ezt a berendezést megjavítsák – kazáncseréről beszélünk. Felmerült ötletként az is, hogy a családsegítő épületében a funkciót megszüntetve, kettő lakás kerülne kialakításra, amit bérbe lehetne adni és magát a feladatot a hivatal üresen álló okmányirodai részébe be lehetne tenni. Ezt volt a teljes gondolatmenet. Sajnos Baracson nem kaptunk kielégítő választ, ott összevont intézményként működik a szociális ellátás, nem bölcsődével van összevonva, hanem művelődési házzal. Ez rettentő fura párosítás. A baracsiak elmondása szerint a normatívából nem fedezik az ellátást, tehát az önkormányzatnak hozzá kell járulnia a költségekhez. Ez képviselő-testületi döntést igényel. Azt látni kell, hogy nálunk van Idősek Napközi Otthona, Baracson nincsen, mert ők ott kiszervezték.  Azért meséltem erről hosszan, mert erről a későbbiek folyamán dönteni kell, hogy akarjuk-e visszahozni a korábbi intézményi szintet. Látok én előnyét és hátrányát is, talán, ha miénk a feladat be lehet hozni a Hivatalba. Látok veszélyét is, mert nem látjuk azt, hogy mennyi pénzt lehet hozzátenni. Látni kell azt is, hogy a kistérségi normatíva is megszűnt ebben az évben, magyarán a kistérség nem kap többlettámogatást azért, hogy ezt a feladatot elássa. Várhatóan a különbözetet és a kazáncsere kérdését is nekünk kell rendezni ebben az évben. Létszámban 7-10 fő közötti munkavállalót jelent. 
- Emma doktornő keresett fel azzal, hogy az ÁNTSZ nem találta megfelelőnek a mozgáskorlátozott wc nagyságát a rendelőhöz. Azért is problémás, mert a doktornő elmondta, hogy úgy érzi egyre rosszabb az egészségi állapota, ha neki jelentősebb átalakítást kell végezni, akkor ő végleg nyugdíjba megy. Ezt elég nagy problémának éreztem, mert láttuk a fogorvosnál, hogy nem nagyon tudtunk egyik-napról a másikra fogorvost találni. Ígértem a doktornőnek segítséget, ami abban nyilvánult meg, hogy az ÁNTSZ-el beszéltem, sikerült egy év haladékot kérni. Magyarán 2024. decemberéig kell olyan mozgáskorlátozott wc-t kialakítania, ami megfelelő, vagy az önkormányzatnak olyan rendelőt biztosítania, ahol ez rendelkezésre áll. Azt gondolom, hogy nyertünk egy évet. A doktornő az ő életteréből nem szeretne elvenni. Ezzel a problémával is a következő évben foglalkoznunk kell, valamilyen megoldást kell találnunk. Végső megoldásként a szakrendelőbe is lehet háziorvosi praxist beengedni. Az volna a jó megoldás, ha a doktornő mégis megcsináltatná a mozgáskorlátozott wc-t.   

- A Petőfi utca felújításával kapcsolatban a múlt ülésen döntöttünk, hogy árajánlatokat kérünk be. A közbeszerzést lebonyolító cég jelezte, hogy hamarosan közbenső döntést kell hoznunk és pár napra rá végső döntést. Sajnos november 7-ig döntést kell mindenképpen hoznunk, mert akkor érvénytelen lesz az eljárás, kezdhetjük az egészet előről. 

- Az Alkony utca felújításával kapcsolatban, jelen állás szerint a közbeszerzésünk érvénytelen, a jelenlegi szabályozás alapján, ha nem érkezik be három érvényes árajánlat, akkor nem lehet eredményt hirdetni. Nem érkezett be csak kettő érvényes ajánlat. Azok 90 napos érvényességben vannak, ezért az a javaslatom, hogy azt a kettőt bent tartjuk és kérünk be további kettő ajánlatot. A korábbi beadási határidőt kihúzzuk november 10-ig. 

Aranyi János Gábor képviselő úr

Egyetértek a határidő kitolásával. 

Ginál Róbert gazdálkodási csoportvezető

A határidőt nem lehet kitolni, azt lehet tenni, hogy a két érvényes ajánlatot adót nyilatkoztatni kell, hogy fenntartják az előző eljárásban adott ajánlatukat. Még további ajánlatokat kell bekérni, hogy legalább egy érvényes ajánlat legyen még. 

Vörös Sándor polgármester 

Megkérdezem a képviselő-testület tagjaitól, hogy egyetértünk-e a gazdasági vezető javaslatával?
A képviselő-testület tagjai 7 igen szavazattal, ellenszavazat és határozathozatal nélkül egyetértettek a javaslattal.

Vörös Sándor polgármester 

A Nemzeti Agrárkamara a falugazdászi szolgáltatását átalakítja, szakértői hálózatbővítést szeretnének végezni és a jelenlegi egy munkaállomásos irodájukat 2-3 munkaállomásosra cserélnék. Ha kérik, akkor az emeletről leköltöznének a földszintre, a volt okmányiroda szintjére. 

Megkérdezem a képviselő-testület tagjaitól, hogy van-e kérdés a napirenddel kapcsolatban?

A képviselő-testület tagjainak további kérdése nem volt.

Polgármester úr kérte, hogy a tájékoztatót a testület fogadja el. 

A képviselő-testület tagjai polgármester úr tájékoztatását 7 igen szavazattal, ellenszavazat és határozathozatal nélkül tudomásul vették. 
2./ Napirend:
     Foglalkoztatási Osztály tájékoztatója a környék munkaerő kínálatáról, 

     a helyi munkanélküliek helyzetének összehasonlítása, a környékbeli helyzettel
     Előterjesztő: Vörös Sándor polgármester

     Előterjesztésért felelős: Rusznyák Ilona Anita osztályvezető
Vörös Sándor polgármester úr

Osztályvezető asszony és Járási hivatalvezető asszony írásban jelezte, hogy nem tudnak megjelenni a mai ülésen, elfoglaltságuk miatt. Amennyiben a testület részéről kérdés merül fel írásban feltehetjük a részükre. A beszámolóba benne van, hogy a járásban egyetlen egy cégnél volt nagyobb létszám leépítés, és nyolc dunavecsei dolgozott benne. Ez Apostagon a Pridgeon & Clay Kft-nél volt. Halottam más környékbeli céget is, aki kifogyott a munkából. 
Megkérdezem a képviselő-testület tagjaitól, hogy van-e valakinek kérdése a tájékoztatóval kapcsolatban?

A képviselő-testület tagjai részéről kérdés, vélemény nem merült fel.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a Foglalkoztatási Osztály tájékoztatójának elfogadásával?

A képviselő-testület tagjai 7 igen szavazattal, ellenszavazat és határozathozatal nélkül elfogadták. 
3./ Napirend:
     A mezőőri szolgálat munkájának értékelése

     Előterjesztő:  Vörös Sándor polgármester

     Előterjesztésért felelős: Dunavecsei Mezőgazdasági ZRT. képviselője 
                        Horváth Péter ügyvezető
                        Vörös Sándor polgármester

  Tárgyalja:  P.Ü.V. Bizottság
Vörös Sándor polgármester úr

A Dunavecsei Mezőgazdasági Zrt. termelési igazgatója megküldte, hogy ő hogyan ítéli meg a mezőőri szolgálat munkáját. Változatlanul úgy történik a mezőőröknek az irányítása, mint a korábbi években. Hétfői napon a Gazdakör által kijelölt személynél kezdik a hetet, bejönnek hozzám és elmennek a Zrt-be. Ami éppen a gazdálkodók, illetve a Zrt. igénye azt elvégzik. Felkérem a PÜV Bizottság elnökét, hogy mondja el javaslatukat.
Molnár Gyula képviselő, a PÜV Bizottság elnöke

A bizottság megtárgyalta a napirendet és elfogadásra javasolja.

Vörös Sándor polgármester úr

Megkérdezem a képviselő-testület tagjaitól, hogy ki ért egyet a mezőőri szolgálat munkájának értékeléséről szóló tájékoztató elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

147/2023. (X. 25.) Kt.h.

A mezőőri szolgálat munkájának értékelése















                  H a t á r o z a t








     


1./ Dunavecse Város Önkormányzata Képviselő-testülete úgy rendelkezik, hogy a mezőőri szolgálat munkájáról szóló beszámolót elfogadja.

2./ Ezen határozatról értesül:

- Dunavecsei Mezőgazdasági Zrt. Dunavecse

- Vörös Sándor polgármester

Vörös Sándor polgármester úr

A bizottsági ülésen elhangzott kritikákat rögzítettük és el fogjuk mondani a mezőőröknek.
4./ Napirend:
     Egyéb ügyek

a) Javaslat a szociális célú tűzifa támogatás helyi szabályairól szóló

       rendelet-tervezet elfogadására
       Előterjesztő: Vörös Sándor polgármester
       Előterjesztésért felelős: Dr. Tarnai Kitti hatósági csoportvezető
            Tárgyalja: E.K.O.SZ. Bizottság

Vörös Sándor polgármester úr

Felkérem az E.K.O.SZ. bizottság elnökét, hogy ismertesse a javaslatukat. 

Kovács Péter képviselő úr, az E.K.O.SZ. Bizottság elnöke

A Belügyminisztérium 4.933.950 Ft összegű vissza nem térítendő támogatásban részesítette, melyet az önkormányzat 185 erdei köbméter keménylombos tűzifa vásárlására használhat fel. Az önkormányzatnak önerőt 2.000 Ft/erdei m3 + ÁFA összegben kell vállalnia (összesen 370 000 Ft + áfa), valamint a szállítással kapcsolatos költségek az önkormányzatot terhelik. A tűzifa rendelet megalkotásával bizottságunk egyet értett, azt elfogadásra javasolja. Továbbá javasolja a bizottság mivel kevesebb erdei köbmétert kaptunk, mint a múlt évben, hogy utalvány formájában a rászorulók kaphassanak tűzifát. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet a szociális célú tűzifa támogatás helyi szabályairól szóló rendelet tervezet elfogadásával?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 11/2023. (X. 25.) önkormányzati rendeletét a

szociális célú tűzifa támogatás helyi szabályairól 

(A rendelet teljes terjedelmében e jkv-höz csatolva van)


4. b) Orvosigazgatói pozíció bevezetése a szakrendelőben

                    Előterjesztő: Vörös Sándor polgármester
                    Előterjesztésért felelős: Dr. Pándi Ottó intézményvezető
                    Tárgyalja: E.K.O.SZ. Bizottság
Vörös Sándor polgármester úr

Felkérem az EKOSZ bizottság elnökét, hogy mondja el a bizottság javaslatát.
Kovács Péter képviselő, az E.K.O.SZ. Bizottság elnöke
Az intézményvezető főorvos úr az előterjesztésében leírja, hogy az önkormányzati járóbeteg szakrendelő működési szabályzatába kívánja bevezetni az orvosigazgatói pozíciót. Az alábbi indokok alapján: a járóbeteg szakrendelőben az elmúlt időszakban jelentős betegforgalmi növekedést regisztráltak. Ezen növekedés menedzseléséhez és a hatékonyabb működéshez egy olyan vezetői személyiség szükségessége vált evidentté, aki megfelelő orvosi és vezetési tapasztalattal rendelkezik. Az orvosigazgató bevezetésével lehetőség nyílna a modern orvosi eljárások és protokollok gyorsabb, hatékonyabb integrálására és ellenőrzésére. Az orvosigazgató pozíció bevezetése biztosítaná, hogy a szakrendelő a legmagasabb színvonalú betegellátást nyújtsa, és az összes orvosi és adminisztratív protokoll betartásra kerülne. Felelősségi területek: A járóbeteg szakrendelő működésének és orvosi szolgáltatásainak általános irányítása és felügyelete. Új orvosi protokollok és eljárások bevezetése, meglévők felülvizsgálata. Kapcsolattartás más egészségügyi intézményekkel. A szakrendelő munkatársainak szakmai fejlődésének elősegítése, továbbképzések szervezése. Részvétel a szakrendelő stratégiai tervezésében. Elvárások az alábbiak: Orvosi diploma és megfelelő szakorvosi végzettség, legalább 5 év szakmai tapasztalat, vezetői pozícióban szerzett tapasztalat előny, kiváló kommunikációs és csapatmunka készségek, Stratégiai gondolkodásmód. A kiválasztott személy Dr. Scöbel Tímea, aki megfelel az összes fent említett elvárásnak és hosszú évek óta elismert tagja a szakmai közösségnek. Feladatait heti 20 órában látja el, melyből heti 16 órában reumatológiai járóbeteg szakellátást biztosítana. A főorvos úr elmondta a bizottság ülésen, hogy az orvosigazgatói poszt több bér kifizetésével nem jár, továbbá irodavezető pozíció kerüljön bele az ábrába, valamint az orvosigazgató lesz az intézményvezető helyettes is. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet azzal, hogy a szakrendelőnél a szervezeti ábrába kerüljön bele az orvosigazgató (intézményvezető helyettes) valamint az irodavezető?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

148/2023. (X. 25.) Kt.h.

Orvosigazgatói pozíció bevezetése a szakrendelőben







                 





 H a t á r o z a t








     


1./ Dunavecse Város Önkormányzata Képviselő-testülete úgy határoz, hogy a Dr. Kolozs Gergely Kistérségi Egészségügyi Centrum orvosigazgatói pozíció bevezetésével egyetért. 
2./ A képviselő-testület felkéri 

- a szakrendelő intézményvezetőjét, hogy a szervezeti ábrát módosítsa az orvosigazgató (intézményvezető helyettes) valamint irodavezető pozíciókkal, valamint az intézmény Szervezeti és Működési Szabályzata a következő testületi ülésre átdolgozásra kerüljön.

Határidő: 2023. november 22.

Felelős: dr. Pándi Ottó intézményvezető 

3./ Ezen határozatról értesül:

- Dunavecsei Mezőgazdasági Zrt. Dunavecse

- Vörös Sándor polgármester

c) Százszorszép Óvoda téli zárvatartásának módosítása

                Előterjesztő: Vörös Sándor polgármester

                Előterjesztésért felelős: Dr. Pándi Ottó intézményvezető
                Tárgyalja: E.K.O.SZ. Bizottság
Vörös Sándor polgármester úr

Felkérem az EKOSZ bizottság elnökét, hogy mondja el a bizottság javaslatát.

Kovács Péter képviselő, az E.K.O.SZ. Bizottság elnöke

Az óvodavezető felmérte a január 3-5 közötti időszakra vonatkozó igényeket. Összesen 18 gyermek jelezte, hogy igénybe venné az ügyeletet. A bizottság úgy határozott, hogy január 3-5 között legyen nyitva az óvoda. 
Vörös Sándor polgármester úr

Megkérdezem a képviselő-testület tagjaitól, hogy van-e módosító javaslat?

Aranyi János Gábor képviselő úr

Én az egy hónappal ezelőtti döntésünket tartom, nem akarom módosítani.

Vörös Sándor polgármester úr

Megkérdezem a képviselő-testület tagjaitól, hogy ki ért egyet azzal, hogy 2024. január 3-5 között a Százszorszép Óvoda ügyeletet tartson?

A képviselő-testület tagjai 6 igen szavazattal, 1 nem szavazattal az alábbi határozatot hozták:

149/2023. (X. 25.) Kt.h.

Százszorszép Óvoda téli zárvatartásának módosítása







                




  H a t á r o z a t


1./ Dunavecse Város Önkormányzata Képviselő-testülete hozzájárul a Százszorszép Óvoda 2023. december 27. – 2024. január 2. időszak közötti zárva tartásához.

2./ A képviselő-testület felkéri 

- a Jegyzőt, hogy az óvoda vezetőjét a döntésről tájékoztassa,

- Az óvoda mb. vezetőjét, hogy a téli zárva tartásról a szülőket értesítse.

Határidő: 2023. december 10.
Felelős: Nagy Erzsébet jegyző

4. d) Javaslat a HÉSZ módosítására az M8-as gyorsforgalmi út meglévő

                    szakasza mellett új ipari terület kijelölése építőanyag gyár 

                    megvalósíthatósága érdekében

                     Előterjesztő: Vörös Sándor polgármester

                     Előterjesztésért felelős: Rédeiné Bondor Klára tervező                        
                  Tárgyalja:  P.Ü.V. Bizottság
Vörös Sándor polgármester úr

Felkérem a PÜV Bizottság elnökét, hogy mondja el javaslatukat.

Molnár Gyula képviselő, a PÜV Bizottság elnöke

Befektetői csoport megkereste önkormányzatunkat azzal, hogy zöldmezős beruházásként megvalósuló építőanyag gyár céljára az M8-as gyorsforgalmi út mellett jelöljön ki mintegy 32,7 ha-os területet ipari területként. A terület megközelíthetősége jó, meglévő aszfaltozott útról megközelíthető és feltárható, meglévő iparterülethez közvetlenül csatlakozik. Az építőanyag gyár ide telepítését az is indokolja, hogy közel a dunai kikötő, így a nagy tömegű termék vízi úton is jól szállítható. A beruházás megvalósítása mintegy 300 új munkahelyet teremt, ezért a városnak alapvető érdeke az új gyár idetelepülése. A módosítással kérelmezett terület jelenleg érintett az országos borszőlő kataszterrel, ahol új beépítésre szánt területet az országos területrendezési terv értelmében nem lehet kijelölni. A borszőlő kataszterből való kivonást önkormányzatunk elindította, a hatóságok tájékoztatása szerint jó esély van arra, hogy a kivonást engedélyezzék. A bizottság javasolja a határozati javaslat elfogadását. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

150/2023. (X. 25.) Kt.h.

Javaslat a HÉSZ módosítására az M8-as 
gyorsforgalmi út meglévő

szakasza mellett új ipari terület kijelölése 
építőanyag gyár  megvalósíthatósága érdekében

                     




 H a t á r o z a t

Dunavecse Város Önkormányzat Képviselő-testülete úgy dönt, hogy 

1. a 1997. évi LXXVIII. törvény (Étv). 60.§ (9) bekezdése figyelembevételével a település hatályos településrendezési tervének eseti módosítását kezdeményezi, mely az M8 gyorsforgalmi út meglévő szakasza mellett az 51-es főút és a Papp-tanya közötti szakaszon lévő mezőgazdasági területek ipari övezetbe történő átsorolása új zöldmezős ipari üzem megvalósítása érdekében történik, 

2. az önkormányzat a 0249/3 hrsz-ú út, a 0247/1 hrsz-ú út, a 0242/44 hrsz-ú szántó művelési ágban nyilvántartott állami út, településhatár, 0242/34 hrsz-ú út, 0242/35 hrsz-út, 0242/49 hrsz-ú kivett udvar művelési ágú iparterület által határolt 32,7 ha-os területet kiemelt fejlesztési területté nyilvánítja, 

3. a településrendezési eszközök eseti módosítását az az országos településrendezési és építési követelményekről szóló 253/1997. (XII. 20.) Korm. rendelet 2012. 08.06-án hatályos tartalmi követelményei szerint, a 419/2021. (VII. 15.) Korm. rendelet eljárási szabályaival egyszerűsített eljárásban kívánja lefolytatni a 68.§ (1) ba) pontjára hivatkozással, a hivatali kapu rendszerén és az önkormányzat honlapján keresztül,

4. a  419/2021. (VII. 15.) Korm.rendelet 7. § (7) bekezdése szerinti, a megalapozó vizsgálat és alátámasztó javaslat tartalmi elemeiről szóló, a határozat 1. mellékletét képező, a Képviselő-testületnek címzett feljegyzés tartalmát elfogadja.

5. megbízza a polgármestert a Dunavecse Város Önkormányzata (mint Megbízó), a P-DICTUS MAGISTER Kft. (6088 Apostag, Hunyadi u. 28.) (mint célmegvalósító és költségviselő) és a Rédei Építészeti és Mérnöki Kft. (mint Tervező) közötti háromoldalú tervezési szerződés megkötésével.

Felelős:
Vörös Sándor polgármester

Határidő szerződés megkötésére: 2023.november 15.

5.  A Képviselő-testület felkéri a jegyzőt, hogy a határozatot a helyben szokásos módon hirdesse ki.

Határidő: azonnal

Felelős: 

· Vörös Sándor polgármester

· Nagy Erzsébet jegyző

A határozatról értesülnek:

- Vörös Sándor polgármester 
- Nagy Erzsébet jegyző

- Rédei Építészeti és Mérnöki Kft., Kecskemét, Mécses u. 40.

- Irattár

4. e) Helyi humán fejlesztések, TOP Plusz 3.1.3-23 pályázat benyújtása
                   Előterjesztő: Vörös Sándor polgármester

                    Előterjesztésért felelős: Vörös Sándor polgármester                     
                 Tárgyalja:  E.K.O.SZ. Bizottság
Vörös Sándor polgármester úr

Felkérem az EKOSZ bizottság elnökét, hogy mondja el a bizottság javaslatát.

Kovács Péter képviselő, az E.K.O.SZ. Bizottság elnöke

A bizottság megtárgyalta a Helyi humán fejlesztések, TOP Plusz 3.1.3-23 pályázat benyújtásáról szóló előterjesztést és javasolja a pályázat beadását Apostag Község Önkormányzatával együtt. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet azzal, hogy a Helyi humán fejlesztések, TOP Plusz 3.1.3-23 pályázaton induljunk?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

151/2023. (X. 25.) Kt.h.

Helyi humán fejlesztések, TOP Plusz 3.1.3-23 pályázat benyújtása











H a t á r o z a t

1./ Dunavecse Város Önkormányzata Képviselő-testülete úgy határoz, TOP Plusz-3.1.3-23 kódszámú „Helyi humán fejlesztések”, projekt keretében pályázatot nyújtson be Apostag Község Önkormányzatával közösen.  
2./ A képviselő-testület felkéri Vörös Sándor polgármester urat a pályázat benyújtására

Határidő: 2023. december 15.
Felelős: Vörös Sándor polgármester
3./ Ezen határozatról értesül:

- Vörös Sándor polgármester

- Ginál Róbert gazdálkodási csoportvezető







Polgármester úr tájékoztatja a képviselő-testületet és a jelenlévőket, hogy a következő testületi ülés 2023. november 22-én lesz.

Nyílt ülés keretében több napirend nem volt, ezért Polgármester úr a nyílt ülést 15,45 perckor bezárta.
Kmft.

Vörös Sándor 






Nagy Erzsébet

            polgármester




                               jegyző
Hitelesítem:  ………………………….

